Uchqo‘rg‘onda non nemis pechlarida pishirilmoqda

Namangan viloyatidagi Uchqo‘rg‘on shahrida joylashgan “Uchqo‘rg‘ondonmahsulotlari” AJga qarashli “Issiq non” novvoylik sexi texnik jihatdan modernizatsiya qilindi. Bu haqda UzInform xabar bermoqda.

 Foto © O‘zA

Korxonada Germaniyada ishlab chiqarilgan zamonaviy novvoylik pechlari o‘rnatildi. Natijada ishlab chiqarilayotgan mahsulotlar turi ko‘paydi. Endilikda u yerda batonlar, bagetlar va bulochkalarning keng assortimenti pishirilmoqda, deyiladi xabarda.
Yangi sexda ayni paytda 20 kishi mehnat qiladi. Ularning ko‘pchiligi mahalliy kasb-hunar kollejlari bitiruvchilaridir.